**JINA…………………………………………………………………………………NAMBARI……………………………..**

**SAHIHI YA MTAHINIWA………………………………… TAREHE …………………………………………………**

**102/2**

**MTIHANI KIELELEZO 2014**

**KISWAHILI LUGHA**

**KARATASI 2**

**MUDA 2.30**

**KIDATO CHA NNE 2014**

**SHULE ZA UPILI MWAKICAN**

**MAAGIZO**

Andika jina lako na nambari yako katika nafasi ulizoachiwa hapo juu.

Weka sahihi yako na tarehe ya mtihani katika nafasi ulizoachiwa hapo juu.

Jibu maswali yote katika nafasi zilizoachwa katika kijitabu hiki cha maswali.

|  |  |  |
| --- | --- | --- |
| SWALI | UPEO | ALAMA |
| 1 | 15 |  |
| 2 | 15 |  |
| 3 | 40 |  |
| 4 | 10 |  |
| JUMLA | 80 |  |

/ 1

**UFAMAHU**

**Soma ufahamu huu kasha ujibu maswali**

**Ulemavu**

Udereva ni kazi ambayo nimeifanya kwa muda sasa. Kunao wsle ambao huiheshimu na wengine huiona kama kazi ya wale ambao hawakuptata elimu ya kutosha. Kwangu najenzi kwani imeilisha na kuelimisha familia yangu kwa muda sasa. Kila siku asubuhi mimi hurauka kulipangusa gari la tajiri wangu Ruguu, ana historia ndefu kutokana na maumbile yake. Mwenyewe hunieleza kuwa hana mikono lakini sasa hana mguu mmoja wa kulia pia. Baada ya kumdadisi kuhusiana na mguuwake wa kulia alinieleza, “mwendo , mimi nilizaliwa na miguu yote miwili na hata mguu wangu wa kulia kwa zaidi ya miaka ishirini na mitano ndio ulikuwa mikono yangu. Siku moja kidudu-mtu mwingine aliyekuwa dereva wangu wa kwanza akaumaliza. Sijui wewe nawe utaninyang’anya mdomo ai nini.” Alitamatisha huku akichekacheka.

Ruguu alikuwa mcheshi wakati wote isipokuwa akiwa mgonjwa. Utampata anasema, “leo kinyima watu hamu ya kula kimeniweza!” akiashiria ugonjwa. Alinieleza kuwa binadamu anastahili kuwa na mtazamo chanya wa kimaisha ili awe na raha kwani maisha ni mafupi huku akinigongagonga mguu wangu wa kushoto akitumia wake wa kipekee! Ungeshangaa! Leo ukimwona akiwa ofisini mwake akidundadunda bodi ya dota ya tarakilishi yake na kukizungusha kipanya kuiweka kasa atakapo akitumia kile kile kiguu chake cha kushoto! Utamaizi umelaza damu na mikono yako miwili.

Hadithi yake inayoelezea yaliyofanyika akakatwa mguu wake wa kulia uliokuwa tegemeo lake yaweza kukutiririsha machozi ukielezwa na mwingine, lakini akikweleza yeye Ruguu mwenyewe machozi yatakutoka ya furaha bali sio ya huzuni! Stadi yake ya ucheshi! Alipata ajali ya barabarani kutokana na dereva wake Masipidi kujifanya bingwa wa kuendesha magari kwa kasi. Masipidi alikuwa ametoa kidhibiti mwendo cha gari la Ruguu. A jail hiyo ilichukua uhai wa Masipidi na wa mtoto wa Ruguu Mapendo. Ruguu kweli amepitia mengi makuu hadi ukuu wa kaburi lakini kinachonisangaza ni kwamba umwonapo hutatambua masaibu katika maisha yake.

Angekuwa amejikunyata kila siku akilalamikia Mungu aliyemkosea.

Siku moja nikiwa namwendesha Ruguu kwenye gari lake aina ya Prado katika barabara ya Nyagakiri jijini Nebu nikiwa nampeleka kanunue bidhaa za kampuni yake kwenye duka la bwanyenye Mndihil, niliona maajabu! Ni kama walemavu wote walikubaliana kuwa ombaomba wa barabara hiyo. Wenye kikono, kiguu,nundu mgogoni, chongo, kengeza, vipofu walioongozwa na wenye macho-viwete hawa! Kikono mmoja alikuja na wimbo wake karibu na gari letu;

/ 2

“saidia, saidia, ndugu saidia, saidia masikini wa Mungu, cheki sina mkono boss saidia.”

Ruguu alipoteremsha kioo cha dirisha lake kwa mguu wake na kuukunja kutoa noti ya shilingi elfu moja kwenye mfuko wa shati, Yule kikono alibadili kauli yake baada ya kumwona mlemavu mwenzake akasema. “Asante ndugu” na akatoweka huku akiongeza, “kumbe afadhali mimi! Huyu jamaa hana viungo vyote!” wote walisongea karibu na Prado yetu kwa nia ya kuomba walitoweka mmoja mmoja hadi wakaisha. Hata walioongoza vipofu waliwaharakisha kuondoka .

Nilimwangalia tajiri wangu bila kunena lolote, naye akanitazama macho yetu yakakutana katikati ya hatua aliyotutenganisha mle garini kasha kwa ghafla akaangua kicheko akisema, “Na liwe funzo kwao na wengine wenye tabia na nia za kuwapuja watu pesa zao wakijidai kuwa ni maskini wa Mungu. Ha ha ha haaaa!” alicheka hadi machozi yakamtoka.

“Hapo umekosea. Wajua boss watu hawa hupewa mapeni si noti!” nilikata kicheko chake.

“Wapi , nimpe pesa gani? Zangu za kazi gani? Si heri nikupe wewe umenifanyia kazi, kama angeleta mkono wake ningemuuliza kama ni heri mkono uupe mguu pesa ama mguu uupe mkono pesa, ha ha ha haaa!” ALipasua hewa tena kwa kicheko chake hata name nikajikuta ninacheka.

Nilishika nikazunguka kwenye buti ya gari nikatoa kiti cha magurudumu cha Ruguo nikakiweka vizuri kasha nikamnyanyua na kumkalisha vizuri. Nikaanza kumsukuma kuelekea dukani.

MASWALI

1. Ipe taarifa hii anwani mwafaka.(alama 1)
2. Elezea ulemavu wa Ruguu (alama 2)
3. Kwa nini Ruguu aliupoteza mguu wake wa kulia.(alama 2)
4. Ni mafunzo gani unayoyapata kutokana na taarifa hii?(alama 2)

/3

1. Kwa nini walemavu walitoweka ghafla? (1mk)
2. Ni mbinu zipi za lugha zilizotumiwa katika taarifa hii?(alama 3)
3. Eleza maana ya maneno yafuatayo kama yaliyotumiwa katika taarifa hii
4. Kipanya
5. Kidhibiti mwendo
6. Kasa
7. Bodi ya dota

**SEHEMU YA B**

**UFUPISHO**

SOMA MAKALA HAYA KISHA UJIBU MASWALI.

Ufalme uliokuwa kwenye matumaini ya maisha yangu yqa siku za usoni ulididimia baada ya kukatiza masomo ya shule ya upili ghafla bin vuu. Nilikuwa nimeazimia kuwa mfalme wa kisiwa cha ‘fanaka’ endapo ningemudu kuyakamilisha masomo ya shule ya shule ya upili. Licha ya lengo hilo mwafaka, nilikuwa na ari ya kuwatilia upendo akina yakhe kuyakwamua maisha yao kwenye mkondo wa uchochole.

Faulu ningelivuka daraja la umaskini na kuingia kwenye kisiwa hicho cha ‘fanaka’ ningefanya kila la heri ili kutimiza matlaba ya walio kwenye himaya ya ‘ufukara’

Ijapokuwa nilijifunga nira kuyaopoa maisha yangu kutoka kwenye kilinge cha lindi la matatizo, katu sikufua dafu.

Maisha ! maisha ni nini? Oandashuka tu za shabuka zilizoko katika aushi yangu. Mara hii nilijihisi kana kwamba nimepigwa dhoruba ya dhahiri.

/4

Laity ningalikuwa na uwezo ningaliugeuza mchanga kuwa ngwenje sufufu. Haidhuru! Sikufa moyo, nilijua fika kuwa ujapokosa la mama hata la mbwa huamwa.Kwa jino na ukucha nilitia jitihada na kuweka mikakati kabambe, lakini yote haya yalikuwa bure bilashi yananijia bongoni kwamba jitihada za mja hazishindani na kudura za Mkawini.

Ingawa yakija yapokee, sikuchoka bilikuli. Taratibu kama tabibu mpasuaji, niliziendesha shughuli zangu kama kawaida huku nikiupiga moyo konde kwa ukakamavu ambao ungeniwezesha kulisukuma gurudumu hili la maisha. Ustahimilivu wenyewe haukuja kimazingaombwe bali ni kwa falsafa za atafutaye hachoki na akichoka keshapata.

Usiku kucha sikupata hata lepe la usingizi, niliyaangaza macho yangu hadi upeoni mwa ozi angalau nipate njia, lakini macho yenyewe yalikuwa na kiwi. Hakika maisha yaliniendea tenge tahanani hata nikabaini kuwa dunia hii ya mnyonge msonge hainiweki asilani.

Nilivuta nadhari nyuma, na hapo ndipo ikanijia picha kamili ya hayati wavyele wangu. Kabla ya Rabana kuwaepusha kwenye dunia hii ya maisha chekwachekwa walikuwa adinasi wenye hali zisizomithilika. Kwenda gangeni ni kiza kurudi ni giza lakini marehemu walikula jasho lao.

Keshatoka kwenye lindi hilo la fikra zilizonibubujisha machozi si haba, niliazimia kumtupa jongoo na mti wake na kuamua liwe liwalo. Nilikata shauri kufanya vibarua vya sulubu hadi mwia ambao ningeupata upenyu.

Siku ayami zilinipa kisogo, lakini hatimaye mvumilivu hule mbivu. Nililala maskini nikaamka tajiri. Darahimu nilizozipata kutokana na vibarua hivyo vya shokaa ziliniauni pakubwa. Baadhi nilizitumia katika matakwa yangu ya kila uchao na kuziweka zilizobaki kama akiba. Haba na haba hujaza kibaba. Sikuyaamini macho yangu.

Ngwenje hizi nilizitumia kama karo. Vitabu sikuwanavyo, lakini kwa itikadi za mbasi wangu, niliweza kudurusu vyao. Taib, maulana hamtupi mja wake. Nilipohitimu chuo kikuu, nyadhifa zilikuwa zikinitumbulia macho. Lakini niling’amua mgaagaa na upwa hali wali mkavu, nilipojijkuta nimevalia koti jeupe huku nikisema,”Ingieni mmoja mmoja “.

**Maswali**

1. Andika muhtasari wa masuala muhimu katika aya sita za kwanza za makala haya.(maneno 70) (alama 6)

/5

1. Eleza namna mvumilivu alikula mbivu ukirejelea aya tatu za mwisho za makala haya.(maneno 40) alama 3

/6

**SEHEMU C MATUMIZI YA LUGHA. (ALAMA 40)**

1. **I**) vikwamizo ni sauti zipi? (Alama 2)

(ii) Onyesha vikwamizo vinne (alama 1)

1. Tambua mzizi katika neno lifuatalo.(alama 1)

Karibisha

1. Changanua sentensi kwa njia ya matawi (alama 4)

Tulifika jana jioni

1. Ukitumia kiunganishi ‘sembuse’ tunga sentensi sahihi. (alama 2)
2. Tunga sentensi kubainisha kihusishi cha ala.(alama 2)
3. Andika wingi wa sentensi ifuatayo.(alama 2)

Toto lililoingia darasani lina shida ya kuona.

/7

1. (i) kirai ni nini? Alama 2

(ii) Tunga kirai chenye muundo wa Nomino na kivumishi.(alama 2)

h ) Tunga sentensi tatu kuonyesha matumizi tofauti ya kiambishi ‘ku’ (alama 3)

I (i) Eleza sentensi changamano.(alama 2)

(ii) Andika sentensi moja changamano.(alama 1)

j) kanusha sentensi (alama 2)

jengo hili likianguka watu wengi wataangukiwa na vifusi.

/8

k) onyesha chagizo katika sentensi inayofuata:(alama 2)

ukiongoza kwa vitisho utausambaratisha utawala wako.

l) zingatia maagizo ya mabano ukitumia neno ulilopewa katika sentensi (alama 2)

mwanamke (kivumishi)

M) geuza vitenzi kuwa katika kauli ya kutendesheana.(laama 2)

(i) kumbuka

(ii) uliza

N) katika mifano madhubuti, eleza matumizi ya nukta pacha/koloni.(alama 3)

O) Tumia vitate vifuatavyo katika sentensi mbili kutofautisha maana (alama 2)

Ziwa na siwa

P) Bainisha yambwa katika sentensi

Nduati alimjengea nyumba babu yake kwa mawe.(alama 3)

9/

Q) Tumia vitenzi vya shina moja katika sentensi tatu.

(i) cha

(ii) nya

(iii) Ja

SEHEMU YA D ISIMU JAMII

Fafanua sifa kumi za lugha ya sehemu za kuabudu.

**/10**